CELEX: C2004/168/04
Language: da
Date: 2004-06-26 00:00:00
Title: Sag C-188/04: Sag anlagt den 22. april 2004 af Kommissionen for De Europæiske Fællesskaber mod Den Italienske Republik

26.6.2004   
            
            
               DA
            
            
               Den Europæiske Unions Tidende
            
            
               C 168/2
            
         Sag anlagt den 22. april 2004 af Kommissionen for De Europæiske Fællesskaber mod Den Italienske Republik
   (Sag C-188/04)
   (2004/C 168/04)
   Ved De Europæiske Fællesskabers Domstol er der den 22. april 2004 anlagt sag mod Den Italienske Republik af Kommissionen for De Europæiske Fællesskaber ved K. Wiedner og G. Bambara.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til Rådets direktiv 93/37/EØF (1) af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, navnlig direktivets artikel 3, stk. 1, og artikel 11, stk. 3, 6 og 7, idet virksomheden ANAS SpA tildelte koncession på anlæg og forvaltning af motorvejen »Pedemontana Veneta Ovest« til selskabet Autostrada Brescia-Verona-Vicenza-Padova p.a. ved direkte koncession gennemført ved aftale indgået den 7. december 1999, som ikke forudgående blev offentliggjort ved en bekendtgørelse, uden at betingelserne herfor var opfyldt.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen er af den opfattelse, at koncessionen vedrørende anlæg og forvaltning af motorvejen »Pedemontana Veneta Ovest«, som blev gennemført af ANAS uden forudgående offentliggørelse af en bekendtgørelse, ikke er i overensstemmelse med bestemmelserne i direktiv 93/37/EØF, navnlig direktivets artikel 3, stk. 1, og artikel 11, stk. 3, 6 og 7.
   Direktivets artikel 3 fastsætter visse bestemmelser vedrørende offentliggørelse på fællesskabsplan, når de ordregivende myndigheder indgår koncessionskontrakter om offentlige bygge- og anlægsarbejder i tilfælde af, at kontraktens værdi overstiger 5 mio. EUR. Det følger af direktivets artikel 11, stk. 3, at ordregivende myndigheder, som ønsker at anvende en koncessionskontrakt om offentlige bygge- og anlægsarbejder, skal tilkendegive deres hensigt herom ved en bekendtgørelse, som i henhold til artikel 11, stk. 7, skal sendes til Kontoret for De Europæiske Fællesskabers Officielle Publikationer.
   I betragtning af at kontrakten om anlæg og forvaltning af motorvejen »Pedemontana Veneta Ovest« har en værdi på ca. 350 mio. EUR, skulle den med sikkerhed have været gjort til genstand for en offentliggørelse i De Europæiske Fællesskabers Tidende.
   
      (1)  EFT L 199 af 9.8.1993, s. 54.